Dante Gabriele Antonio Ricciotti

Dante Gabriele Antonio Ricciotti (født 24. juli 1929 i Torino i Italia, død 12. mai 2019) var en italienskfødt norsk kunstner, grafisk designer og kroppsbygger.

Dante var sønn av Guido Ricciotti og Luisa Ricciotti Falini. De to første årene av sitt liv bodde han med familien i fødebyen Torino. I 1931 flyttet familien til Firenze. Mellom 1931 og 1948 flyttet han flere ganger mellom Firenze og Pistoia.

I 1948 flyttet han til Taranto for å avtjene sin millitærtjeneste. I 1951 var han ferdig med militærtjenesten og bosatte seg i Firenze. Han møtte norske Anne Marie Aslaksen i Firenze i 1954, og i 1955 flyttet han med henne til Oslo. Han giftet seg med Anne Marie Aslaksen 11. oktober 1955. 

De første årene i Norge fra 1955-1959 arbeidet han for Norsk Leca og Jøtul. I august 1959 begynte han som grafisk designer hos Neon Electric AS, der han var frem til 1960. Fra september 1960-1971 jobbet han som grafisk designer hos Neon Industri.

Fra 1971 og frem til 1989 var Dante selvstendig og arbeidet som konsulent for en rekke norske firmaer. Eksempelvis Neon Electric og Helios Electron.Her tegnet han lysreklame og logoer for mange norske selskaper.

Dante var ved siden av jobb en aktiv bodybuilder fra 1961. Han gikk til topps i flere norske bodybuildingkonkurranser. I 1974 ble han kåret til den første Mr. Norway Veteran (Mr. Norge over 40 år).

I 1976 sto Dante på Nationaltheatret's hovedscene i stykket "Catilina" skrevet av Henrik Ibsen hvor han var statist som kriger, med bla Harald Skjøldt, og hvor Sjur Hall spilte Coeparius. Disse er også norske kroppsbyggere som Dante trente med. Harald Skjøldt er bla innehaver av Harald's Gym

Utstillinger 
Separatutstillinger
Dante Ricciotti (Galleria d'arte contemporanea studio 54, Pistoia i 2008)
Dante Ricciotti (Galleria d'Arte Studio C, Piacenza i 2009)

Kollektivutstillinger

Collettiva (Galleria d'Arte Studio C, Piacenza i 2011)
Forme dinamiche (Galleria d'Arte Studio C, Piacenza i 2011)
Artisti di rilievo nazionale (Galleria d'Arte Studio C, Piacenza i 2012)
Il corpo e l'anima (Galleria d'Arte Studio C, Piacenza i 2012)
Simbolo, dramma, ironia (Galleria d'Arte Studio C, Piacenza i 2012)

Referanser

Kilder

Eksterne lenker 
 

Norske kroppsbyggere
Personer fra Torino